open-index/open-wikipedia-markdown huggingface dataset:
Jean-Baptiste Drouet d’Erlon

**Jean-Baptiste Drouet, greve d'Erlon** (født 29. juli 1765 i Reims i Frankrike, død 25. januar 1844 i Paris) var en fransk offiser og marskalk, som var en del av Napoléon Is La grande armée. D'Erlon hadde kommando over første korps av *Armée du nord* under Waterloofelttoget.

## Liv og virke
### Bakgrunn
Jean-Baptiste Drouet kom fra en familie med håndverkere, hans bestefar og hans far var snekkere. Drouet ble menig soldat i 1782 i et regiment stasjonert i Lille og tjenestegjorde i fem år, til han ble dimittert. Så arbeidet han som låsesmed.

### Militær karriere
I 1792 ble han med i en bataljon frivillige. Han ble adjutant for general François-Joseph Lefebvre, og utmerket seg under revolusjons- og napoleonskrigene for tapperhet og militær begavelse. Han ble i 1799 generalmajor og deltok med fremgang i felttoget mot Preussen i 1806 og i kampene i Spania og det sørlige Frankrike 1811-1814.

I 1815 sluttet han seg til Napoléon I under de hundre dagene og hadde kommando over første korps av *[[Grande Armée|Armée du nord]]* under Waterloofelttoget. På grunn av motstridende ordrer var hans korps på landeveien mellom Nivelles og Namur på dagen for slagene ved Quatre Bras og Ligny den 16. juni 1815 uten å være med i noen av dem. Han ble ikke stilt til ansvar for dette av Napoleon, og ettersom keiseren vanligvis ikke var nådig når han var misfornøyd, kan det nok antas at det var klart at dette ikke var general Drouet d'Erlons feil. Hadde imidlertid hans styrker deltatt i kampene, kunne felttoget kanskje ha fått et annet utfall.

To dager etter, under slaget ved Waterloo, var det hans korps som i kolonneformasjon angrep den britisk-allierte styrkens senter nær La Haye Sainte kl 13.30 og ble stanset av general Thomas Pictons veteraner fra krigen i Spania, og derpå ble angrepet i flankene av britisk tungt kavaleri.

Han retirerte med resten av de franske styrker og kjempet under de avsluttende operasjoner rundt Paris.

Etter Napoléons fall flyktet Drouet. Han ble dømt *in contumaciam* til døden, men flyktet til Bayern og bodde i nærheten av Bayreuth. Som følge av kong Karl Xs amnesti av 28. mai 1825 fikk han vende tilbake til fedrelandet, men gjeninntrådte i tjeneste først etter julirevolusjonen i 1830.

I 1832 ble han gitt kommandoen over 12. divisjon i Nantes. Senere på året slo hans divisjon ned et opprør i Vendée og arresterte hertuginnen av Berry.

Som generalguvernør i Algerie 1834-1835 viste Drouet liten begavelse. Da han i 1843 ble marskalk, var det fremst som en belønning for hans langt tidligere bedrifter.

## Verker
Hans memoarer, *Vie militaire*, utkom etter hans død (1844).

## Referanser


## Litteratur
* *[[Svensk uppslagsbok]]*. Malmö 1931.
* «Der Marschall Drouet Graf d’Erlon». I: *Illustrirte Zeitung*. Nr. 11, 9. September 1843, J. J. Weber, Leipzig 1843, s. 161–162

## Eksterne lenker
* 
*
Honoré Charles Reille

**Honoré Charles Michel Joseph Reille** (født 1. september 1775 i Antibes i Frankrike, død 4. mars 1860 i Paris) var en fransk militær.

## Liv og virke

Reille ble under den franske revolusjon soldat og utmerket seg først under Charles François Dumouriez og så som adjutant hos André Masséna (1796-1800), og giftet seg med hans datter Victoire. Reille ble senere engasjert av Napoleon også i diplomatiske verv. 

I 1800 var han kommandant i Firenze og souchef for generalstaben i Italia, i 1803 ble han brigadegeneral. I 1805 under den østerrikske krig kommanderte han den württembergske kontingent, kjempet fra 1806 til 1807 i slaget ved Jena, slaget ved Pultusk og slaget ved Ostrolenka, og som Napoleons adjutant i slaget ved Friedland.

I år 1808 førte han høyere befal i Catalonia i Spania der han inntok Figueres og Roses. Han kjempet i 1809 i  slaget ved Aspern-Essling og i slaget ved Wagram i spissen for *den unge garde*, og i 1813 og 1814 i Spania og i Frankrike. 

Etter at Reille hadde tjent under restaurasjonen, gikk han tilbake til den tilbakekomne keiser Napoleon. Han fikk i slutten av mars i Valenciennes kommandoen over 2. armékorps i felttoget i Belgia i 1815 og ledet det i Slaget ved Quatre Bras 16. juni og slaget ved Waterloo 18. juni.

Reille holdt seg deretter inne med alle franske regjeringer og ble opphøyd av Ludvig Filip til marskalk  i 1847 og av Napoleon III til senator.

Han ble begravet på Père Lachaise-kirkegården i Paris, i samme gravmæle som Masséna.

## Referanser


## Eksterne lenker
* 
* 
* 
*  
*  
*
Adalveien (Tønsberg)

**Adalveien** (102-156, 111-161) er en 1,9&nbsp;km lang vei fra Hortensveien ved Jareteigen i Tønsberg til kommunegrensen mot Horten der den går over i Adalsveien skrevet med s.

Veien er en del av fylkesvei 530.

## Referanser
Jean-Louis Soye

**Jean-Louis Soye** (født 10. februar 1774 i Phalsbourg i Frankrike, død 16. juli 1832 i Vaucouleurs) var en fransk general i Napoleonstiden.

I de hundre dagene kommanderte han en brigade under Jérôme Bonaparte og deltok i slaget ved Quatre Bras og slaget ved Waterloo.

Han døde som følge av den andre store kolerapandemien som rammet verden.

## Referanser
Carlos Torres (astronom)

**Carlos Torres** er en astronom som arbeider ved Universitetet i Chile. Mellom 1968 og 1982 har han oppdaget eller vært med på å oppdage 37 asteroider fra Cerro El Roble Astronomical Station ved Universitetet i Chile.

## Referanser
Saabye

**Saabye** er en dansk slekt med noen få kjente etterkommere, som den norske forfatter Lars Saabye Christensen, maleren Svend Saabye (1913–2004) som skrev om lystfiske i Rauma (oversatt til norsk), samt den danske Nanna Saabye som utga *Tag fryseren til hjælp*. Den kan føres tilbake til Niels Nielsen (1598–1688) som fra 1628 til 1638 var prest i Ystad, i dag i Sverige.  Han ble i 1641 sogneprest i det danske  Såby (i dag Kirke Såby/Saaby i Roskilde amt) og Kisserup og fikk sønner som tok etternavnet Saabye.

*Niels Nielsen Ydsted (1598–1688) prest i Såby, gift med Kathrine Jacobsdatter og Mette Andersdatter
**Niels Nielsen Saabye (1665–1732) prest i Tirstrup og Fuglslev, gift Helle Bagge (1680–1758)
***Palle Nielsen Saabye (1706–68) prest Sankt Jørgens, Sørup, gift Anna Storch
****Niels Pallesen Saabye (1738–1805) prest Erindlev gift Anna Brügmann
*****Carl Gregorius Nielsen Saabye (1779–) landeier, gift Anne Braun og Christine Braun
******Johan Georg Saabye (1811–) skomaker i Modum gift Maren Gundersdatter
*******Ane Cathrine Saabye (1844–1925) gift med direktør Ole Andersen (1842–)
********Gyda Saabye (1872–1964) skuespiller, gift 1893 med Georg Monrad Krohn (1865–1934) og 1905 med teatersjef Halfdan Christensen og 1946 med redaktør Carl Joachim Hambro d.e.
*********Lillebil Ibsen (1899–1989) skuespiller, gift teatermann Tancred Ibsen (1893–1978) av Ibsen (slekt)
**********Tancred Ibsen jr. (1921–2015) diplomat
******Stephanus Carlsen Saabye (1821–55) buntmaker i Skien i Norge, gift Christiane Mørch
*******Carl Godtfred Saabye (1849–1918) annonseselger i Skien, gift Anna Gran
********Jens Andreas Saabye (1889–1973) bankmann gift Hjørdis Olssen (1899–1972)
*********Grethe Saabye (1923–2009) gift med den danske arkitekt Mogens Hjort Christensen (1919–2010), nevø av fekterparet Ellen Osiier og Ivan Osiier.
**********Lars Saabye Christensen (1953–) forfatter
***Jørgen Nielsen Saabye (1707–67) gift Petronelle Egede, dattera til Hans Egede som var «Grønlands Apostel»
****Edle Johanne Margrethe Saabye (1751–1835) gift med den norske prest og kartskriver Marcus Schnabel (1744–80)
***Hans Erik Nielsen Saabye (1713–76) forvalter Frijsenborg, Boller, prest Klørup, gift Øllegaard Høst
****Niels Hansen Saabye (1741–1814) gift Ivare Colding
*****Erhard Saabye (1778–1851) sogneprest Lading, Farup og Sabro, gift Susanne Schmidt
******August Saabye (1823–1916) dansk billedhugger, gift Anna Pauline Hansen (1822–67)


August_Saabye_1872_by_Jens_Petersen.jpg | August Saabye (1823–1916) ble billedhugger
Gyda_Christensen_TM.T01527.jpg | Gyda Christensen (1872–1964) ble skuespiller ...
Lillebil Krohn married Lillebil Ibsen NFB-09085.jpg | ... og datteren Lillebil Ibsen (1899–1989) ble også skuespiller
Lars Saabye Christensen at Notodden Blues Festival (cropped).JPG | Lars Saabye Christensen (1953–) ble forfatter
Daguerreotypi - Karine Saabye 2 - OB.F15356b.jpg | Karine Elisabeth Saabye, gift med den danske direktør ved Christiania Theater, Carl Anton Saabye (f. 1812)

## Referanser
B-VM i ishockey for menn 1996

**Ishockey-VM 1996 pulje B** ble avholdt i Eindhoven i Nederland i perioden 10. til 20. april 1996. Latvia vant B-puljen for første og rykket opp til A-puljen for første gang siden 1939. I den siste kampen sørget Artūrs Irbes målvaktspill og Oļegs Znaroks' utlikningsmål for at Latvia vant turneringen.

## Kamper

## Sluttplassering

## Prisutdeling
### Direktoratets prisutdeling
Følgende spillere ble kåret til turneringens beste målvakt, forsvarsspiller og angrepsspiller av det internasjonale ishockeyforbundets direktorat:

Følgende land ble også tildelt turneringens Fair Play-pris av det internasjonale ishockeyforbundets direktorat:

### All-star lag
Turneringens All-Star lag ble stemt frem av internasjonale medier ved avslutningen av turneringen. Følgende spillere ble stemt frem:

## Eksterne lenker
* Det internasjonale ishockeyforbundets (IIHF) offisielle side **(engelsk)**
* Ishockey-VM 1996 Gruppe B på Hockey Archives **(fransk)**
* Ishockey-VM 1996 Gruppe B på SFRP's Hockey Archive **(engelsk)**
Stuping under Europalekene 2015 – 1 meter menn

**Stuping under [[Europalekene 2015]] - 1 meter sviktstup menn** i Baku.

## Eksterne lenker
Offisiell resultatside
Stuping under Europalekene 2015 – 10 meter kvinner

**Stuping under [[Europalekene 2015]] - 5 meter tårnstup kvinner ** i Baku

## Eksterne lenker
Offisiell resultatliste
Kjelleveien (Tønsberg)

**Kjelleveien** (21-23, 26-30) er en 750 meter lang vei fra Kjellekrysset til Slottsfjelltunnelen i Tønsberg.

Veien er en del av fylkesvei 308.

## Referanser
Microplidus

* 

***Microplidus*** er en slekt av biller som hører til familien oldenborrer (Melolonthidae).

## Levevis
Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.

## Utbredelse
Slekten er utbredt i Afrika.

## Systematisk inndeling
 

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
****** Slekten *Microplidus* Péringuey, 1902 
******* *[[Microplidus abdominalis]]* Burgeon, 1945
******* *[[Microplidus albifrons]]* Moser, 1918
******* *[[Microplidus albiger]]* (Burmeister, 1855)
******* *[[Microplidus algoensis]]* Péringuey, 1902
******* *[[Microplidus benitoensis]]* Moser, 1918
******* *[[Microplidus binotatus]]* Péringuey, 1902
******* *[[Microplidus cinereus]]* Moser, 1918
******* *[[Microplidus cinerovittatus]]* Schein, 1956
******* *[[Microplidus collarti]]* Burgeon, 1945
******* *[[Microplidus decemlineatus]]* Burgeon, 1945
******* *[[Microplidus flavidus]]* Moser, 1918
******* *[[Microplidus fulvovittis]]* Brancsik, 1896
******* *[[Microplidus griseovestitus]]* Moser, 1918
******* *[[Microplidus luctuosus]]* (Boheman, 1857)
******* *[[Microplidus modestus]]* Schein, 1956
******* *[[Microplidus persimilis]]* Péringuey, 1902
******* *[[Microplidus pumilus]]* (Boheman, 1857)
******* *[[Microplidus ruandanus]]* Schein, 1956
******* *[[Microplidus stabilis]]* Péringuey, 1902
******* *[[Microplidus urundianus]]* Schein, 1956
******* *[[Microplidus usambaranus]]* Moser, 1918
******* *[[Microplidus vulgus]]* Péringuey, 1902

## Kilder
* Oversikt over artene
## Eksterne lenker
*
Nadine Angerer

**Nadine Marejke Angerer** (født 10. november 1978 i Lohr) er en tysk kvinnelig fotballmålvakt. Hun spiller for Portland Thorns FC i NWSL, og er kaptein på det tyske landslaget.

13. januar 2014, ble Angerer ble kåret til FIFA World Player of the Year som den første målvakt &ndash; mann ellere kvinne &ndash; til å vinne prisen for årets beste spiller. Hun vant også prisen for beste kvinnelige spiller i Europa i 2013, den første noensinne til å vinne den prisen.

13. mai 2015, annonserte Angerer at hun kom til å legge opp etter sesongslutt.

## Landslag

Angerer debuterte for det tyske landslaget i august 1996 mot Nederland. Hun fikk raskt spille fem landskamper før hun ble Tyskland andrevalg bak Silke Rottenberg det neste tiåret. I denne perioden vant hun seks medaljer med landslaget &ndash; uten å spille én eneste kamp: VM-gull i 2003, OL-bronser i 2000 og 2004, samt tre EM-gull i 1997, 2001 og 2005.

Etter at Rottenberg pådro seg en korsbåndskade, ble Angerer utnevnt til førstemålvakt foran VM i 2007. Hun slapp ikke inn ett eneste mål under mesterskapet, inkludert en strafferedning fra Marta i finalen mot Brasil, og satt dermed rekord for antall minutter uten innslupne mål på 540 minutter.

De neste to årene tok Angerer en ny OL-bronse i 2008 og sitt fjerde EM-gull i 2009, og etter VM i 2011, hvor Angerer spilte sin hundrede landskamp, overtok hun kapteinsbindet fra Birgit Prinz.

Under finalen av Fotball-EM i 2013 mot Norge, reddet Angerer to straffer som sikret henne sitt femte og Tysklands åttende EM-gull.

## Referanser


## Eksterne lenker
* 
*
Sykling under Europalekene 2015 – Individuell tempo menn

**[[Sykling under Europalekene 2015]] – Individuell tempo menn** i Baku.

## Eksterne lenker
* Offisiell resultatside
Atle Urdal

**Atle Urdal** (født 5. juli 1913 i Tromsø, død 9. september 1988 i Grimstad) var en norsk maler, bosatt i Grimstad fra 1958 etter å ha bodd ti år i Gudbrandsdalen. Han var mest kjent som en av Jacobsen-elevene, en elev sterkt inspirert av den danske maler og teoretiker Georg Jacobsen. Som tilhenger av den danske maleren, var han sterkt påvirket av geometriske og konstruktivistiske regler for hvordan et bilde skulle bygges opp. Motivene var ofte landskaper med kvinner og barn i varme farger, klare røde, grønne og gule til å begynne med – etter hvert mer nyanserike brune og gråblå.
Kryssende diagonaler, parallelle linjer og geometriske felter preget ofte bildene hans. I en samtale med Gunvald Opstad sa han blant annet:

Urdal hadde utdannelse fra Statens håndverks- og kunstindustriskole (1935-1937), Statens kunstakademi, Oslo under Georg Jacobsen (1939-1940) og Jean Heiberg (1940-1941).
Han hadde en rekke ustillinger bak seg og deltok blant annet flere ganger på Høstutstillingen og Sørlandsutstillingen i perioden 1945-1980. I 1973 var han Festspillutstiller og han er representert i Nasjonalmuseet/Nasjonalgalleriet i Oslo med fire malerier.

Flere andre sørlandske kunstnere omfavnet også  Georg Jacobsens kunstteorier i denne tidsepoken, blant andre Kåre Jonsborg fra Borøy ved Tvedestrand, Finn Nielssen fra Kristiansand og Rolf Syrdahl fra Mandal.

## Referanser
The Phantom of the Opera (musikal)

***The Phantom of the Opera*** er en musikal av Andrew Lloyd Webber. Originaloppsetningen hadde premiere 9. oktober 1986 på 'Her Majesty's Theatre' i London, regissert av Harold Prince, scenografi av Maria Björnson og tekster av Charles Hart (originale tekster av Richard Stilgoe). Musikalen er populær den dag i dag, og vises fortsatt verden rundt.

## Handling
Musikalen utspiller seg i operahuset i Paris i siste halvdel av 1800-tallet. Det vansirede Operafantomet, som bor under operahuset ved siden av en underjordisk sjø, forelsker seg i sopranen Christine Daaé, og er villig til å gjøre alt for henne — til og med å dø. Han får konkurranse av den unge og stilige greven Raoul, som kjenner Christine fra barndommen. Handlingen utvikler seg til et trekantdrama mellom disse tre. Christine dras mellom en sensuell forelskelse og sin absolutte kjærlighet.

## Sanger
;Prolog
* «Overture» – Instrumental
;Akt I
* A Rehearsal for *Hannibal* / »Think of Me (Introduction)» – Carlotta, Piangi, kor og ballettpiker / Carlotta, ballettpiker, André og Buquet
* «Think of Me» – Christine og Raoul
* «Angel of Music» – Meg og Christine
* «Little Lotte.../The Mirror...» – Christine, Raoul, og Operafantomet
* «The Phantom of the Opera» – Operafantomet og Christine
* «The Music of the Night» – Operafantomet
* «I Remember.../Stranger Than You Dreamt It» – Christine og Operafantomet
* «Magical Lasso» – Buquet, Meg, Madame Giry, og ballettpiker
* «Notes...» – Firmin, André, Raoul, Carlotta, Madame Giry, Meg, Piangi, og Operafantomet
* «Prima Donna» – Firmin, André, Raoul, Carlotta, Madame Giry, Meg, Piangi, og Operafantomet
* «Poor Fool, He Makes Me Laugh» – Carlotta, Piangi og Company
* «Why Have You Brought Us Here?/Raoul, I've Been There» – Raoul og Christine
* «All I Ask of You» – Raoul og Christine
* «All I Ask of You (Reprise)» – Raoul, Christine, og Operafantomet

;Akt II
* «Entr’acte» – Instrumental
* «Masquerade/Why So Silent?» – Ensemble, Christine, Raoul, og Operafantomet
* «Notes...» – Firmin, André, Carlotta, Piangi, Raoul, Christine, Madame Giry, og Operafantomet
* «We Have All Been Blind / Twisted Every Way» – Raoul, Firmin, André, og Christine
* A Rehearsal for *Don Juan Triumphant* – Carlotta, Piangi, Christine og kor
* «Wishing You Were Somehow Here Again» – Christine
* «Wandering Child.../Bravo, Monsieur...!» – Operafantomet, Christine, og Raoul
* Music from *Don Juan Triumphant* – Piangi, Carlotta, Christine og Company
* «The Point of No Return» – Operafantomet og Christine
* «Down Once More.../Track Down This Murderer...» – Operafantomet, Christine, Raoul, og Company
* «The Point of No Return (Reprise)» − Operafantomet, Christine, og Raoul
* «Finale» – Instrumental

## Referanser

## Eksterne lenker
* 
*
Sykling under Europalekene 2015 – Terrengsykling kvinner

**[[Sykling under Europalekene 2015]] – Terrengsykling kvinner** i Baku.

## Eksterne lenker
* Offisiell side - terrengsykling kvinner
Christopher Paus (1943–2024)

**Christopher Paus** (1943–2024) var en norsk skipsreder og investor bosatt i London.

## Biografi
Christopher Paus, som familie og venner kalte Totti, ble født i Oslo som sønn av stålgrosserer Per Paus og Hedevig Wedel-Jarlsberg. Han var barnebarn av hoffsjef og lensgreve Peder Anker Wedel-Jarlsberg og tilhørte «stålgrosserergrenen» av slekten Paus. Han var utdannet sjøoffiser ved Sjøkrigsskolen og hadde mastergrad i finans fra University of Wisconsin–Madison.

I 1972 ble han gift med Cecilie Wilhelmsen, datter av skipsreder Tom Wilhelmsen (1911-1978). Hans ektefelle og hennes søsken overtok som hovedeiere av rederiet Wilh. Wilhelmsen etter faren i 1978. Christopher og Cecilie Paus flyttet fra Norge i 1972, først til Athen og i 1979 til London. Han begynte sin yrkeskarriere i shippingavdelingen i Citibank og var bl.a. sjef for nordeuropeisk skipsfart ved Citibanks kontor i Pireus og visepresident ved Citibank London. Han etablert seg deretter som selvstendig investor i skipsfarts- og petroleumsvirksomhet gjennom firmaet Pausco med kontor i Oslo og London. Pausco var en videreføring av det internasjonale navnet for firmaet Ole Paus som oldefaren, industrimagnaten Ole Paus, etablerte i 1872. Visesangeren Ole Paus var hans tremenning.

I 1986 overtok han vel 40 % av aksjene i rederiet Herness Shipping. Han var blant annet styremedlem i Scorpion Offshore, og eide investeringsselskapet Pausco sammen med sin familie. Han var største eier av oljeriggselskapet Seajacks og var medlem av representantskapet i Wilh. Wilhelmsen.

Christopher Paus var bror av petroleumsinvestoren Peder Paus og Cornelia Paus. Han og søskenene overtok den nå fredede eiendommen Esviken i Asker fra sine foreldre, der bestefaren, hoffsjefen, ofte hadde hatt kong Haakon og dronning Maud på besøk. De solgte eiendommen til Asker kommune i 1999. Han er far til designeren og forretningskvinnen Pontine Paus og forretningskvinnen Olympia Paus. 

## Referanser
Svømming under Europalekene 2015

**Svømming under [[Europalekene 2015]]** i Baku.

## Medaljevinnere
### Kvinner

### Menn

### Mix-Team

## Referanser


## Eksterne lenker
* Offisiell resultatside kvinner 
* Offisiell resultatside menn 
* Offisiell resultatside mix-team 
*Results book
Svømming under Europalekene 2015 – 800 meter fri kvinner

**Svømming under [[Europalekene 2015]] - 800 meter fri kvinner** i Baku.

## Eksterne lenker
Offisiell resultatliste
Vlaardingen

**Vlaardingen** er en by og kommune i Nederland i provinsen Zuid-Holland.

## Referanser




## Eksterne lenker
*
Lykabettos

**Lykabettos** eller **Lykavittos** (gresk: Λυκαβηττός) er en høyde i Athen, Hellas som med sine 300 meter over havet rager over Athen. Det vokser furutrær ved foten, og der ligger et kapell fra 1800-tallet tilegnet St. Georg, et teater og en restaurant.

Høyden er et poulært turistmål som kan nås med kabelbane. Den har sin nedre endestasjon ved Kolonaki i Aristippougaten. Lycabettushøyden forekommer i mange legender. Ifølge enkelte historier, var høyden et fristed for ulver, (*lykos* på gresk.), noe som kan forklare opprinnelsen til navnet («stedet (høyden) hvor ulvene gikk»).

## Teater
Høyden har et stort friluftsteater,  amfiteater, øverst på toppen hvor mange greske og internasjonale artister har holdt konserter. Blant disse er f.eks.:
* Ray Charles, amerikansk sanger
* Joan Baez, amerikansk fokemusiker
* B.B. King, amerikansk bluesmusiker
* Chuck Berry, amerikansk gitarist
* Jerry Lee Lewis, amerikansk pianist
* James Brown, amerikansk gospelsanger
* Bob Dylan, amerikansk musiker og poet
* Al Di Meola, amerikansk jazzgitarist
* Gary Moore, irsk gitarist
* Peter Gabriel, engelsk musiker
* Black Sabbath, engelsk heavy metal band
* Nick Cave, australsk musiker
* Pet Shop Boys, britisk pop-duo
* Massive Attack, britisk hard-rock gruppe
* Whitesnake, britisk hard-rock band
* Tracy Chapman, amerikansk sanger
* Patti Smith, amerikansk musiker
* Vanessa Mae, engelsk musiker, pop og klassisk
* Brian Ferry, engelsk sanger

## Galleri

File:Athens Francis Bedford 1862.jpg|Sett fra Akropolis. Maleri av Francis Bedford, 1862
File:Chapel of Saint George.jpg|St. Georgs kapell på toppen
File:Attica 06-13 Athens 46 View from Lycabettus.jpg| Lycabettus teater
File:Athens view2007.jpg|Utsikt over Athen


## Kilder
* Boguslawski, Alexander (2000). "Lykavittos Hill." Besøkt 30. august  2005.

## Eksterne lenker
*
Lava (film)

**Lava** er en dataanimert musikalsk kortfilm fra 2014 som er produsert av Pixar Animation Studios og regissert av James Ford Murphy. Premieren var på Hiroshima International Animation Festival 14. juni 2014. Fra juni 2015 ble filmen vist i forkant av Pixars *[[Inside Out (film)|Inside Out]]*.

## Handlingen
På en tropisk øy i stillehavet står en ensom vulkan som heter Uku. Han ser på alle skapningene rundt seg og håper på å finne noen som ligner ham selv. Han synger hver dag i tusenvis av år. I begynnelsen vet ikke han at undervannsvulkanen Lele har hørt ham. En dag møtes Uku og Lele, og søt musikk oppstår.

## Mottagelse
Filmen fikk svært blandet mottagelse. Noen anmeldere var svært begeistret, mens andre syntes kortfilmen var skuffende.

## Stemmeskuespillere
* Kuana Torres Kahele som Uku, den ensomme vulkanen som ser etter ekte kjærlighet.
* Napua Greig som Lele, undervannsvulkanen

## Referanser

## Eksterne lenker
* 
* 
* 
* http://www.latimes.com/entertainment/movies/moviesnow/la-et-mn-first-look-pixar-lava-20140711-story.html
* http://www.hollywoodreporter.com/news/pixars-short-film-lava-announced-713613
* http://blogs.wsj.com/speakeasy/2014/06/20/pixar-unveils-details-of-next-projects-inside-out-and-lava/
* https://web.archive.org/web/20140822122854/http://khon2.com/2014/08/19/local-singer-on-lead-role-in-new-disneypixar-animated-short-lava/
Felipe Anderson

**Felipe Anderson Pereira Gomes** (født 1993) er en brasiliansk fotballspiller som spiller for .

Han signerte en femårskontrakt for Lazio den 25. juni 2013 for en overgangssum på 7,8 millioner euro. Den 7. juni 2015 debuterte han for det brasilianske landslaget i en treningskamp mot Mexico, en kamp de vant 2-0.

Han tok gull under Sommer-OL 2016.

## Referanser


## Eksterne lenker
* 
* 
* Profile at Santos FC 
* ogol 
* soccerway
Svømming under Europalekene 2015 – 400 meter medley kvinner

**Svømming under [[Europalekene 2015]] - 400 meter medley kvinner** i Baku.

## Resultater
### Kvalifisering

### Finale

## Eksterne lenker
Offisiell hjemmeside
Max Jacob

**Max Jacob** (født 12. juli 1876 i Quimper i Frankrike, død 5. mars 1944 i konsentrasjonsleiren Drancy) var en fransk forfatter.

## Biografi
Jacob bosatte seg i 1894 i Paris. Der viet han seg til å male og til å skrive fortellinger for barn. Han var en av Pablo Picassos første venner i Paris. De møttes sommeren 1901, og det var Jacob som hjalp den unge kunstneren å lære seg fransk. Senere bodde han i samme leilighet som Picasso på Boulevard Voltaire, og de forble venner livet ut.

Jacob introduserte ham for Guillaume Apollinaire, som igjen introduserte Picasso for Georges Braque. 

Han ble nær venn med Jean Cocteau, Jean Hugo, Christopher Wood og Amedeo Modigliani, som malte hans portrett i 1916. Han ble også en venn og støtte for kunstneren Romanin, ellers kjent som den franske politiker og fremtidige motstandleder Jean Moulin. Moulins *nom de guerre* Max antas å ha vært valgt til ære for Jacob.

I 1909 konverterte han fra sin jødiske trosbakgrunn til katolisismen, etter å ha hatt en visjon av Jesus Kristus, som han så skildret litterært. 

:«Det var Gud som kom… Hvilken skjønnhet! Elegans og mildhet! Hans skuldre, hans gange! Han værer en kappe av gul silke ned blå ermeoppslag. Han snur seg om, og jeg ser dette fredfulle og strålende ansikt…»

Samme år debuterte han med selvbiografien *Saint Matorel* som hans venn Picasso illustrerte. Jacob skrev iblant under pseudonymet *Morven le Gaélique*. 

Jacobs kunstneriske verk danner en bro fra symbolismen surrealismen, noe som kan tydeliggjøres i prosadiktene *Le cornet à dés* (1917) og maleriene som ble utstilt i 1930 og 1938 i New York City.

Etter Jacob hadde levet tilbaketrukket i benediktinerklosteret i Saint-Benoît-sur-Loire, hadde foretatt noen reiser, og oppholdt seg i kortere tid i Paris, vendte han tilbake dit fast i 1936.

Den 24. februar 1944 ble Jacob etter å ha besøkt morgenmessen arrestert av Gestapo og ført til fengselet i Orléans. Tidligere var allerede hans bror, søster og hennes ektemann blitt deportert til Auschwitz og blitt myrdet der. Jacob ble senere bragt til oppsamlingsleiren Drancy nordøst for Paris, hvor han døde den 5. mars 1944 av lungebetennelse.

Først ble han begravet i Ivry-sur-Seine, men i 1949 ble hans levninger overført til kirkegården i Saint-Benoît-sur-Loire etter initiativ fra hans venner Jean Cassou, Pablo Picasso og René Iché.

## Litteratur
* Bengt Holmqvist: *Den moderna litteraturen*, s. 95-98
* Ingemar Leckius: *Max Jacob, clown och mystiker*. Ingår i *Tärningsbägaren* (1991)

## Referanser


## Eksterne lenker
* Böcker av och om Max Jacob på svenska bibliotek. Libris
Copa América 1927

**Copa América 1927** eller **Campeonato Sudamericano de Fútbol de 1927** var den 11. utgaven av Copa América, det søramerikanske mesterskapet i fotball. Det blei organisert av CONMEBOL og arrangert i Lima, Peru, fra 30. oktober til 27. november 1927. 

## Deltakerland

* 
* 
* (arrangør)
* 

## Arena

## Gruppespill

### Gruppe A
#### Tabell

#### Kamper

## Eksterne lenker
* Copa América 1927 i rsssf.com
Gabriel Paulista

**Gabriel Armando de Abreu** (født 1990), best kjent som **Gabriel Paulista**, er en brasiliansk fotballspiller som spiller for den tyrkiske klubben . 

Den 28. januar 2015 signerte han for Arsenal for en overgangssum på 11,3 millioner pund, som en del av avtalen gikk Arsenal angriper Joel Campbell på lån motsatt vei. Han debuterte for Arsenal den 15. februar i en FA-cup kamp mot Middlesbrough, en kamp de vant 2-0.

## Referanser


## Eksterne lenker
* 
* BDFutbol profile
Ingrid Schjelderup

**Ingrid Schjelderup** (født 21. desember 1987 i Oslo) er en norsk tidligere fotballspiller.

## Karriere
### Klubb
Etter 7 år med  forlot Schjelderup klubben i november 2009 sammen med Nora Holstad Berge til fordel for den svenske klubben  i Damallsvenskan.

Etter én sesong med , signerte Schjelderup i januar 2014 for .

Har signert for Eskilstuna United, Sverige for 2016 sesongen

Signerte for Vålerenga i januar 2018.

### Landslag
Schjelderup debuterte for det norske A-landslaget i mars 2009 mot Danmark under Algarve Cup.

Hun ble 14. mai 2015 tatt ut i den norske troppen til VM i fotball for kvinner 2015.. 

## Referanser


## Eksterne lenker
* 
* Profil hos Svenska Fotbollförbundet
Nils Magne Apeland

**Nils Magne Apeland** (født 23. mars 1923 i Stavanger, død 12. februar 1988 i Oslo) var en norsk PR-pionér. Han ga i 1960 ut Norges første bok om PR, Public Relations i USA, bygget på intervjuer med amerikanske ledere. Apeland var en av Norges første PR-konsulenter og sto bak flere kjente kampanjer, blant annet ved innføringen av fødselsnummer (personnummer) i Norge i 1964. Apeland var utdannet sosialøkonom og hadde bakgrunn som journalist og redaktør i NTB, Norges Handels og Sjøfartstidene (Dagens Næringsliv) og Aftenposten.

Han ga ut boken *Informasjon og samfunnskontakt på Norsk* i 1981 og var redaktør for bokserien *Forretnings- og bedriftslederen* på 1980-tallet. Som student ved Universitetet i Oslo under 2. verdenskrig ble Apeland en av Tysklandsstudentene, 1.200 norske studenter som ble arrerstert av nazistene 30. november 1943. 650 ble senere sendt til konsentrasjonsleirer Buchenwald i Weimar. Apeland tilbrakte ett år i tysk fangenskap. Opplevelsene herfra beskrev han i boken *Fra Aulaen til Buchenwald - blader fra en students dagbok* som ble utgitt i 1945.

Nils Magne Apelands sønner Ole Christian Apeland og Nils Marius Apeland er aktive i norsk PR-bransje og har begge blitt tildelt kommunikasjonsbransjens hederspris i Gullkorn i hhv. 2012 og 2007.

## Referanser
Det tyske akademiet i Roma Villa Massimo

**Det tyske akademiet i Roma Villa Massimo** (tysk: *Deutsche Akademie Rom Villa Massimo* eller kortform, *Villa Massimo* (italiensk: *Accademia Tedesca Roma Villa Massimo*)) er en tysk offentlig eid kulturinstitusjon i Roma.

Villa Massimo ble bygget i perioden 1910 til 1914 av forretningsmannen Eduard Arnhold (1849–1925) fra Berlin. Arnhold overlot i 1913 eiendommen til den prøyssiske stat, sammen med en kontant sum på 680&nbsp;000 Riksmark. I tillegg til bygningen oppførte Arnhold også ti atelierer med tilhørende leiligheter.
## Stipendieopphold
Den tyske stat bevilger årlig en rekke stipendieopphold i Villa Massimo eller Casa Baldi, til fremragende kunstnere innenfor bildende kunst, litteratur, musikkomposisjon og arkitektur. Kunstnerne kan bo og arbeide kostnadsfritt i anlegget og får i tillegg utbetalt et honorar. Stipendiatene til Akademie der Künste Berlin i Villa Serpentera blir også inkludert i alle aktiviteter til Det tyske akademiet.

## Kjente stipendiater
* Karl Schmidt-Rottluff (1930)
* Werner Gilles (1931/1932)
* Felix Nussbaum
* Arno Breker (1932/1933)
* Hans Jürgen Kallmann (1934/1935)
* Fritz Koenig (1957)
* Hans Magnus Enzensberger (1959)
* Uwe Johnson (1962)
* Friedrich Christian Delius (1971-72)
* Anselm Kiefer (1976)
* Wolfgang Rihm (1979-80)
* Jürgen Alberts (1978)
* Bodo Kirchhoff (1988, 1989-1990)
* Herta Müller (1991/1992)
* Julia Franck (2005)
* Terézia Mora (2006)
* Navid Kermani (2008)
* Durs Grünbein (2009)
* Lutz Seiler (2011)
* Sibylle Lewitscharoff (2013)

## Referanser


## Eksterne lenker
*
Osbumagasinet

**Osbumagasinet** (også kalt **Osvatnet**) er en innsjø og et kraftmagasin i Sunndal kommune i Møre og Romsdal. Den er magasin for Osbu og Aura kraftverk og ble dannet da Osvatnet ble demmet opp og fløt sammen med de høyereliggende sjøene **Langvatnet**, **Sandvatnet** og **Torbuvatnet**, samt flere mindre vann til et 11 kilometer langt sammenhengende magasin.

## Referanser
Max Eberl

**Max Eberl** (født 21. september 1973 i Bogen) er en tysk fotballeder og tidligerefotballspiller som er administrerende direktør for sport for RB Leipzig.

## Karriere
Eberls profesjonelle fotballkarriere begynte i 1991 som forsvarsspiller hos Bayern München. Som ung spiller med stort potensial, representerte Eberl Tyskland i ungdoms-VM i fotball i Australia i 1993. Under mesterskapet spilte han fra start i gruppespillkamper mot Ghana og Portugal.

Etter å kun ha spilt én Bundesligakamp for Bayern München over to sesonger, skiftet Eberl lag til VfL Bochum og 2. Bundesliga. Der ble han i fire sesonger (2 sesonger i Bundesliga, og 2 sesonger i 2. Bundesliga) før han signerte for Greuther Fürth. Etter bare 18 måneder i klubben, midt i 98/99-sesongen, flyttet han til Borussia Mönchengladbach. Her tilbragte han resten av sin spillende karriere med 137 kamper, før han pensjonerte seg i 2005.

## Videre arbeid
Kort tid etter han pensjonerte seg fra profesjonell fotball ble Max Eberl utnevnt til sjef for Mönchengladbachs ungdomsprogram. I 2008 tok han jobben som Gladbachs sportsdirektør. Etter en fantastisk sesong i 2014/15 ble han utnevnt til årets sportsdirektør av fotballmagasinet 11 Freunde.

## Referanser


## Eksterne lenker
*
Richard Nisbett

**Richard E. Nisbett** (født 1941) er en amerikansk psykologi-professor ved University of Michigan i Ann Arbor. Han mottok Ph.D. fra Columbia University, og han veilder var Stanley Schachter. Nisbett har særlig arbeidet med kulturpsykologiske problemstillinger. Nisbett har blant annet forsket på forskjeller i aggresjon og IQ mellom raser.

Nisbetts  bok *[[The Geography of Thought| The Geography of Thought: How Asians and Westerners Think Differently... And Why]]* (Free Press; 2003) legger fram tanken om at den menneskelige kognisjon ikke er universell, men at asiater og folk fra vesten har ulike tankesystemer, som har vært stabile i flere tusen år. Nisbetts bok *Intelligence and How to Get It: Why Schools and Cultures Count* (2010) argumenterer for miljøpåvikrning er hovedfaktoren i forklaringen på IQ-forskjeller mellom grupper.

Nisbett medvirket i den norske tv-serien Hjernevask (TV-program) som gikk på NRK i 2010.

## Bøker og andre viktige arbeider
* Nisbett, R. and T. Wilson (1977). "Telling more than we can know: Verbal reports on mental processes." Psychological Review 84(3): 231-259.
* *Culture of Honor: The Psychology of Violence in the South* (Westview Press, 1996)
* *The Geography of Thought: How Asians and Westerners Think Differently... And Why* (Free Press, 2003)
* *Intelligence and How to Get It: Why Schools and Cultures Count* (Norton, 2009)
* *Mindware: Tools for Smart Thinking* (FSG, 2015)

## Referanser
Svein Lund

**Svein Lund** (født 15. oktober 1951 i Porsgrunn) er en norsk fagbokforfatter og miljøaktivist. Han var hovedredaktør for seksbindsverket *Samisk skolehistorie/Sámi skuvlahistorjá* (2005–2013). 

Lund har fagbrev som maskinarbeider og industrimekaniker og har arbeidd i industrien og som lærer i videregående skole. Han er bosatt i Guovdageaidnu.

## Bibliografi

* *Vaksenopplæring for samar – ei undersøking for UNESCO*, Nordisk samisk institutt 2000 
* *Samisk skole eller Norsk standard? Reformene i det norske skoleverket og samisk opplæring*, Davvi Girji 2003, ISBN 8273745155
* *Sámi skuvla vai "Norsk standard"? Norgga skuvlaođastusat ja sámi oahpahus*, Davvi Girji 2003, ISBN 8273741575
* *Jernarbeid i samisk tradisjon / Ruovdebargu sámi árbevierus*, Davvi Girji 2009, ISBN 9788273747563
* *Samisk skolehistorie / Sámi skuvlahistorjá* (hovedredaktør), Davvi Girji 2005–2013, seks bind
* *Gull, gråstein og grums*, bind 1–4, Davvi Girji 2015-19
**Vindkraft eller reindrift?* Motvind 2020

## Eksterne lenker
* 
*  Nettsted for Samisk skolehistorie 
*  Nettsted om gruver
Yamarin

**Yamarin** er et finsk båtmerke som produserer alle båtene sine i Finland. Selskapet begynte å importere påhengsmotorer fra Yamaha i 1966. For å fart på salget utviklet de småbåtene Yamarin 380 og 420 som så dagens lys i 1972. Per 2015 har de båter fra ca. fire meter og opp til den største Yamarinmodellen, som er en åtte meter lang daycruiser. Denne kan utstyres med Yamahas V-8 motor med 350 hestekrefter.

## Eksterne lenker
*
O. Væring

**O. Væring**, også kjent som **O. Væring Eftf. AS** eller **Fotoarkiv O. Væring**, er et norsk bildebyrå med hovedkontor i Oslo som ble etablert i 1863. Firmaets historie spenner over to århundreskifter. De eldste fotografiene i arkivet stammer fra rundt 1880-årene, og bedriften er som sådan en levende del av norsk fotohistorie, og etablert som et begrep i norsk kunstliv. Arkivet inneholder over 200.000 fotografier, hvorav mellom 40.000 og 50.000 enkeltmotiver fra norsk kunst; i tillegg til portretter, historiske motiver og arkitekturfotografier. Fotografiene omfatter 40.000 digitale filer, fargepositiver og negativer, fotografiske plater og sort/hvitt negativ bladfilm.

## Historie
Olaf Martin Peder Væring etablerte firmaet i 1863. Fra slutten av 1860-årene til begynnelsen av 1880-årene virket han i Sarpsborg, deretter igjen i Kristiania, der han hadde flere forskjellige atelierer. Han spesialiserte seg på kunstfotografering, fotograferte Gokstadskipet for Universitetets Oldsaksamling og drev kunstforlag.

Som ett av de første i landet utviklet firmaet gjennom sine kunstinteresserte fotografer en kompetanse i å avfotografere kunstverk. De samme fotografene innså at ettertiden kunne ha glede av deres arbeid. Denne kulturelle bevisstheten førte derfor til at de samlet og tok vare på hva de mente var av historisk verdi.

Ved Olaf Værings død i 1906 arvet datteren Ragnhild firmaet, men hennes nevø Ragnvald Væring hadde allerede overtatt ledelsen, og ble hennes medarbeider. Da Ragnhild giftet seg med Karl Teigen i 1907 gikk hun ut av firmaet og Karl kom inn i hennes sted. Karl drev firmaet sammen med Ragnvald til 1936 da han gikk ut som resultat av dårlig samarbeid, og selv startet Teigens Fotoatelier. Ragnvald Væring la grunnlaget for firmaets linje med personlig kjennskap til - og kontakt med - kunstnere, samlere og forleggere, som på sin måte gjorde fotograf Væring til en bidragsyter til norsk kunsts utbredelse og fremme.

Etter først å ha vært lærling og deretter medarbeider siden 1947 overtok fotografen Per Petersson i 1959 firmaet O. Væring etter Ragnvald Væring. Per Petersson fortsatte arbeidet med å avfotografere norske billedkunstneres produksjon og står for store deler av arkivets avfotograferinger i farger. Per Henrik Petersson, sønn av Per Petersson gikk inn i firmaet O. Væring i 1994 og fortsatte arbeidet med å avfotografere kunstverk frem til 2000.

Firmaet drives i dag (2019) av Ingrid Elisabeth Petersson Nørstenæs, datter av fotograf Per Petersson.

## Eksterne lenker
*
Omocrates

***Omocrates*** er en slekt av biller som hører til familien oldenborrer og har larver som eter planterøtter.

## Levevis
De voksne billene er dagaktive og finnes helst på blomster, der de eter pollen og nektar.

## Utbredelse
Slekten er utbredt i Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
****** Hopliini-gruppen
******* Stammen Heterochelini 
******** Slekten *Omocrates* Mulsant & Rey, 1854 
********* *[[Omocrates andreaei]]* Schein, 1958
********* *[[Omocrates axillaris]]* (Burmeister, 1844)
********* *[[Omocrates canaliculatus]]* (Blanchard, 1851)
********* *[[Omocrates cylindricus]]* (Burmeister, 1844)
********* *[[Omocrates depressus]]* (Blanchard, 1851)
********* *[[Omocrates elongatus]]* (Blanchard, 1851)
********* *[[Omocrates hessei]]* Schein, 1958
********* *[[Omocrates humilis]]* Péringuey, 1902
********* *[[Omocrates karrooanus]]* Péringuey, 1902
********* *[[Omocrates lebisi]]* Schein, 1959
********* *[[Omocrates lopibes]]* (Burmeister, 1844)
********* *[[Omocrates luridipennis]]* (Burmeister, 1844)
********* *[[Omocrates mendax]]* Péringuey, 1902
********* *[[Omocrates misellus]]* Péringuey, 1902
********* *[[Omocrates modestus]]* Péringuey, 1902
********* *[[Omocrates namaquensis]]* Schein, 1958
********* *[[Omocrates pauxillus]]* Péringuey, 1902
********* *[[Omocrates placens]]* Péringuey, 1902
********* *[[Omocrates placidus]]* Péringuey, 1902
********* *[[Omocrates plausibilis]]* Péringuey, 1902
********* *[[Omocrates pseudoplacidus]]* Schein, 1958
********* *[[Omocrates pygidialis]]* Schein, 1958
********* *[[Omocrates spatulipennis]]* (Blanchard, 1851)
********* *[[Omocrates variabilis]]* (Burmeister, 1844)

## Kilder
* Liste over artene

## Eksterne lenker
*
Academia Costarricense de la Lengua

**Academia Costarricense de la Lengua** (spansk for *Det kostarikanske språkakademiet*) er en forening som har som mål å bevare den språklige kulturarven i Costa Rica, både spansk og landets øvrige språk, gjennom systematiske studier. Den ble stifta i San José 12. oktober 1923, og er medlem av Foreninga for spanske språkakademier.

## Eksterne lenker
*
Cocorí

***Cocorí*** er ei barnebok av den costaricanske forfatteren Joaquín Gutiérrez. Den ble gitt ut i 1947 og er et av Costa Ricas viktigste og mest leste litterære verker. Den er oversatt til ti språk.

Bokas hovedperson er Cocorí, en mørkhuda gutt fra Costa Ricas karibiske kyst. Han får lov til å gå ombord på et cruiseskip, hvor blir han kjent med ei blond turistjente som etter en stund gir ham et kyss og en rose. Til gjengjeld ber hun ham om å få en edderkoppape. Han klarer å fange en, men når han kommer tilbake til havna, har skipet hennes reist. Han drar hjem igjen og oppdager at rosa allerede har visna, og begynner dermed å lure på hvorfor rosa levde så kort mens andre ting lever lenge. Resten av boka handler om hvordan Cocorí går rundt på en farlig tur i jungelen sammen med edderkoppapen Tití og skilpadda Doña Modorra for å finne svaret på spørsmålet. I slutten av boka kommer han tilbake til huset sitt og finner ut at mora, Drusila, har planta rosestilken i hagen og at det har grodd opp en hel rosebusk.

Boka har siden årtusenskiftet blitt anklaga for å være rasistisk, og enkelte har forsøkt å få den fjerna fra grunnskolepensumet.

## Referanser


## Eksterne lenker
* Bokas forside i ulike utgaver og språk (YouTube)
Svømming under Europalekene 2015 – 50 meter bryst kvinner

**Svømming under [[Europalekene 2015]] - 50 meter bryst kvinner** i Baku.

## Resultater
### Kvalifisering

### Semifinaler

### Finale

## Eksterne lenker
Offisiell resultatside
Eriesthis

* 

***Eriesthis*** er en slekt av biller som hører til familien skarabider (Scarabaeidae).

## Utseende
Små, kraftige, mørkbrune til svarte oldenborrer. Kroppen er hårete og også mer eller mindre kledt med lyse skjell. Undersiden er kledt med korte, tykke, hvite hår.
Bakbeina er kraftige som vanlig hos Hopliinae.

## Levevis
Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.

## Utbredelse
Slekten er utbredt i Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae)
***** Underfamilien oldenborrer, Melolonthidae
****** Stammen Pachycnemini 
******* Slekten *Eriesthis* Dejean, 1833 
******** *[[Eriesthis aequatoria]]* Fairmaire, 1887
******** *[[Eriesthis albofasciata]]* Dombrow, 1997
******** *[[Eriesthis clarkei]]* Dombrow, 1997
******** *[[Eriesthis decora]]* Péringuey, 1902
******** *[[Eriesthis drakensbergensis]]* Dombrow, 1997
******** *[[Eriesthis dubiosa]]* Péringuey, 1902
******** *[[Eriesthis fallax]]* Burmeister, 1844
******** *[[Eriesthis guttata]]* Burmeister, 1844
******** *[[Eriesthis hessei]]* (Schein, 1959)
******** *[[Eriesthis hoplioides]]* Boheman, 1857
******** *[[Eriesthis hypocrita]]* Péringuey, 1902
******** *[[Eriesthis ironcrownensis]]* Dombrow, 1997
******** *[[Eriesthis namibensis]]* Dombrow, 2002
******** *[[Eriesthis oberprieleri]]* Dombrow, 1997
******** *[[Eriesthis pusilla]]* Péringuey, 1902
******** *[[Eriesthis rhodesiana]]* Schein, 1959
******** *[[Eriesthis schoenherri]]* Dombrow, 1997
******** *[[Eriesthis semihirta]]* Burmeister, 1844
******** *[[Eriesthis stigmatica]]* (Billberg, 1817)
******** *[[Eriesthis ufipana]]*  Schein, 1959
******** *[[Eriesthis variegata]]* Boheman, 1857
******** *[[Eriesthis vestita]]* Burmeister, 1844
******** *[[Eriesthis vulpina]]* Burmeister, 1844

## Kilder
* Liste over artene

## Eksterne lenker
* 
* Swaziland National Trust Comission - *Eriesthis* sp. Med bilder: https://web.archive.org/web/20150624150053/http://www.sntc.org.sz/biodiversity/photo.asp?pid=3245&spid=1581
* Natures World of Wonder South Africa, bilder av ''Eriesthis guttata''
Torstein Rusdal

**Torstein Rusdal** (født 24. juni 1887 i Kristiania, død 22. oktober 1971 i Risør) var en norsk maler, bosatt på Fie i Risør kommune fra 1940. Han blir i Gunvald Opstads bok *Sørlandet og malerne* fra 1991 beskrevet som skjønnhetsdyrkeren på Fie, og et av de franskeste innslag i den sørlandske malerkunst.

Rusdal gikk hos Halfdan Strøm og Christian Krohg på Statens kunstakademi (1912-1916).   De første bildene av Rusdal, viser  en tydelig påvirkning av 1880-årenes kunst og Christian Krohg. (2)  I København fikk han se et stilleben av Paul Cézanne, en opplevelse som ble banebrytende for ham.  Han valgte å legge om malerstilen, og begynte som elev ved Académie Moderne under Othon Friesz i Paris (1919-1920). Motivene hans var ofte inspirert av barndomserindringer fra Rusdal ved Moi i Rogaland, av omgangskretsen og av kone og barn.  Det var likevel den  sørlandske naturen med skjærgård, fiskebåter, knauser og krattskog som var hans største inspirasjonskilde. Gjennom årene ble bildene hans mer  preget av lys, fargeglede og Cézanne, og det er også den fargesprakende impresjonismen han er mest kjent for.

Torstein Rusdal deltok en rekke ganger på Høstutstillingen i tidsepoken 1915-1952. Han deltok også to ganger på Sørlandsutstillingen (1969 og 1971) og flere ganger ved Unge Kunstneres Samfunn, hvor han også var medstifter i 1921. Rusdal hadde også en rekke separatutstillinger, blant annet på Kunstnerforbundet i Oslo (1921), Hammerlunds kunsthandel i Oslo (1945), Oslo kunstforening (1957) og i Risør  (1961).

Fra 1955 og i mange år framover, var Rusdal aktiv i Risør malerklubb. En av hans elever var risørmaler Per Kristian Larsen, som malte bypartier og regattabilder i en impresjonistisk påvirket stil.

Rusdals sønn, Torstein Rusdal jr. (f. 1944) er også billedkunstner, bosatt i Oslo.

## Referanser
Hieronymus Cock

**Hieronymus Cock**, eller **Hieronymus Wellens de Cock** (1518 i Antwerpen – 3. oktober 1570 samme sted) var en nederlandsk kobberstikker, maler, forlegger og kunsthandler. 

Han var født inn i en kunstnerisk familie, hvor både faren Jan Wellens de Cock og broren Matthy tegnet og malte. Hjemkommen fra en reise til Italia grunnla Hieronymus i 1548 i sin fødeby forlaget *Aux quatre vents*,, som snart ble verdensberømt. Her utga han stikk med grotesker og ruiner fra Rom, stikk av sine landsmenn som Brugehl og Hieronymus Bosch samt malerier av de italienske mestre Rafael, Bronzino og Andrea del Sarto. 

Som kunsthandler hadde Cock stor innflytelse på utviklingen av kobberstikket i Nederlandene, ikke minst fordi han hadde flere elever ansatt på forlaget.

## Referanser


## Eksterne lenker
*
Hoplocnemis

* 

***Hoplocnemis*** er en slekt av biller som hører til familien skarabider (Scarabaeidae).

## Levevis
Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.

## Utbredelse
Slekten er utbredt i Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae)
***** Underfamilien oldenborrer, Melolonthidae
****** Stammen Pachycnemini 
******* Slekten *Hoplocnemis* Harold, 1869 
******** *[[Hoplocnemis andreaei]]* Schein, 1959
******** *[[Hoplocnemis armata]]* (Burmeister, 1844)
******** *[[Hoplocnemis auriventris]]* (Burmeister, 1844)
******** *[[Hoplocnemis brevitibialis]]* Dombrow, 2000
******** *[[Hoplocnemis crassipes]]* (Olivier, 1789)
******** *[[Hoplocnemis fuliginosa]]* (Burmeister, 1844)
******** *[[Hoplocnemis glenlyonensis]]* Dombrow, 2000
******** *[[Hoplocnemis hessei]]* Schein, 1959
******** *[[Hoplocnemis hylax]]* (Fabricius, 1775)
******** *[[Hoplocnemis karrooana]]* Péringuey, 1902
******** *[[Hoplocnemis klimaszewskii]]* Dombrow, 1998
******** *[[Hoplocnemis koikoina]]* Péringuey, 1902
******** *[[Hoplocnemis lightfooti]]* Péringuey, 1908
******** *[[Hoplocnemis mutica]]* (Burmeister, 1844)
******** *[[Hoplocnemis scholtzi]]* Dombrow, 1998
******** *[[Hoplocnemis spectabilis]]* Péringuey, 1902
******** *[[Hoplocnemis ulrichi]]* Dombrow, 1998

## Kilder
* Liste over artene

## Eksterne lenker
*